Riik loob ettevõtluseks keskkonna ka sellega, et  - ta kehtestab toimimisreeglid ja jälgib nende täitmist. Näiteks seda, kui leppeid ei peeta. Äri ei toimi eriti efektiivselt, kui keegi lepingutest kinni ei pea.  - turg ise ei loo turu toimimiseks vajalikke eeldusi. Riik on ainus organ, mis saab vältida näiteks monopoliseerumist. Üldjuhul on nii, et kui ärimehele toob rohkem kasumit miski, mis turule mõjub hävitavalt, siis ta valib loomulikult selle turu hävitamise tee. Selle "miski" mittekasumlikuks tegemist saab tagada ainult riik.  -  selleks, et äri toimiks, on vaja ka teatud heaolu, selleks, et moodsas tootmises oleks töötajaid, on vaja haridust. Hariduse ja meditsiini kättesaadavust tagab riik efektiivsemalt kui erasektor. Kui riigis tekib mingi klass inimesi, kellele meditsiin ja haridus ei ole selgelt kättesaadavad, siis võib juhtuda, et nad hakkavad tänaval autosid põletama, äride aknaid sisse viskama ja kõike muud sellelaadset.